CELEX: 32010R0727
Language: mt
Date: 2010-08-06 00:00:00
Title: Regolament tal-Kummissjoni (UE) Nru 727/2010 tas- 6 ta' Awwissu 2010 dwar il-klassifikazzjoni ta’ ċerti prodotti fin-Nomenklatura Magħquda

13.8.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 213/31
               
            REGOLAMENT TAL-KUMMISSJONI (UE) Nru 727/2010
      tas-6 ta' Awwissu 2010
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment l-Artikolu 9(1)(a), tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ fl-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-miżuri previsti f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta’ Awwissu 2010.
         
            
               Għall-Kummissjoni, f’isem il-President,
            
            Janusz LEWANDOWSKI
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Estensjoni tal-wajer tad-dawl li tinkludi:
                     
                                 —
                              
                              
                                 kejbil tal-elettriku li t-tul tiegħu hu ta’ madwar 2 m,
                              
                           
                                 —
                              
                              
                                 plagg għall-konnessjoni ma’ sokit tal-mejn tal-elettriku, u
                              
                           
                                 —
                              
                              
                                 housing tal-plastik b’ħames sokits, swiċċ tal-elettriku u fjus.
                              
                           Il-prodott huwa maħsub biex jintuża għat-trasport tal-elettriku ta’ 220 V għal apparat varju fi ħdan żona lokali (pereżempju, kamra).
                     Is-swiċċ jiddiskonnektja l-elettriku u l-fjus jipproteġi kontra tagħbija żejda.
                     
                         (*) Ara l-istampa
                  
                  
                     8544 42 90 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 3 għas-Sezzjoni XVI u mill-formulazzjoni tal-kodiċijiet tan-NM 8544 , 8544 42  u 8544 42 90 .
                     Il-funzjonijiet pprovduti mill-iswiċċ u mill-fjus huma kkunsidrati bħala sekondarji peress li l-funzjoni prinċipali tal-prodott huwa li jittrasporta l-elettriku permezz ta’ kejbil mgħammar b’konnekters.
                     Il-klassifikazzjoni taħt l-intestatura 8536  bħala konnekter hija eskluża peress li l-intestatura 8544  tkopri kejbils, kemm jekk mgħammra jew le b’konnekters (ara wkoll in-Noti ta’ Spjegazzjoni tas-Sistema Armonizzata għall-Intestatura 8536  (III)(A), l-aħħar paragrafu, u għall-intestatura 8544 ).
                     Il-prodott għandu għalhekk jiġi kklassifikat taħt il-kodiċi NM 8544 42 90  bħala konduttur elettriku ieħor mgħammar bil-konnekters.
                  
               
            (*)  L-istampa għandha tintuża biss għal raġunijiet ta’ informazzjoni.